साइकिल रैली निकालकर दे रहे स्वच्छता का संदेश
मिशन श्रमदान व दक्ष संस्था द्वारा लोगों को स्वच्छता का संदेश दिया जा रहा है। यह दोनों संस्थाएं 15 महीने से देशभर में स्वच्छता अभियान चला रही हैं। संस्था की इन टीमों ने अब साईकिल यात्रा शुरू कर दी है। बुधवार को ग्वालियर से शुरू ह़ुई यह यात्रा दिल्ली पहुंचेंगी। युवाओं की साइकिल यात्रा दोपहर के समय मुरैना पहुंची। जहां इस टीम ने रेस्ट हाउस में कुछ देर विश्राम किया उसके बाद लोगों से स्वच्छता के संबंध में चर्चा की। उन्हें बताया गया कि स्वच्छता हम सबकी जवाबदारी है। साफ-सफाई के लिए किसी विभाग या व्यक्ति विशेष का इंतजार नहीं करना है बल्कि अपने घरों के आस-पास खुद सफाई करें जिससे हर व्यक्ति इस ओर प्रेरित होगा और हमारा शहर पूरी तरह साफ-स्वच्छ हो जाएगा। टीम द्वारा पिछले दिनों देशभर में स्वच्छता अभियान चलाकर रिकार्ड बनाया था। इस टीम में सौरभ जादौन, राहुल चौहान, उमेश तोमर, रामबृज, आनंद तोमर, राज व मयंक शर्मा शामिल रहे।
hin_Deva hin_Deva